**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

**ДО**

**ДИРЕКТОРА НА РИОСВ-**

**ПЛОВДИВ**

**У В Е Д О М Л Е Н И Е**

**за инвестиционно предложение**

от Г. Гюрджеклиев

(име, адрес и телефон за контакт)

**УВАЖАЕМИ Г-Н/Г-ЖО ДИРЕКТОР,**

Уведомяваме Ви, че

има следното инвестиционно предложение: **Изготвяне на проект ПУП-ПРЗ за промяна предназначението на земеделска земя за жилищно строителство на ПИ с идентификатор 56784.245.12, разделянето му на шест УПИ, обслужваща ги улица и разширение на път.**

Характеристика на инвестиционното предложение:

1. Резюме на предложението:

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

**Инвестиционното ми намерение е за промяна предназначението на земеделска земя за жилищно строителство на горецитирания ПИ, разделянето му на шест УПИ, обслужваща ги улица и разширение на път. Изграждане във всеки УПИ на една еднофамилна жилищна сграда на един и два етажа, всяка от които със разгъната застроена площ около 150-300 кв.м.**

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

**Инвестиционното ми намерение е за изграждане на 6 броя еднофамилни жилищни сгради на един и два етажа, всяка от които със разгъната застроена площ около 150-300 кв.м. Предполагаемата дълбочина на изкопните работи ще бъде около 2.0 метра, като те ще се извършат със земекопната техника без да се налага ползването на взривни материали. Достъпът до имота е през новопроектиран път от запад. Във връзка с обслужването на бъдещето застрояване се предвижда изграждане на водопровод и електропровод. Общата засегната площ е на целия имот- 4923 кв.м. Теренът е достатъчен за извършване на предвидените дейности и не се налага да бъдат използвани допълнителни площи, извън наличната площ на имота.**

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

**С плана за регулация се предвижда 6 бр. урегулирани поземлени имота и обслужващ ги път. Застрояването на новообразуваните УПИ ще е с устройствени показатели за зона Жм1 в съответствие с ОУП, приет с Решение на ОбС № 521, взето с П-л № 22/24.11.2022г., височина до 7м, плътност на застрояване до 60%, Кинт 1.2, озеленяване мин. 40%. Устройствените показатели са съобразени с близките имоти с променено предназначение.**

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

**гр. Пловдив, район Западен, местност Прослав, ПИ с идентификатор 56784.245.12.**

**Координати на точките, определящи границите на поземления имот – координатна система ККС 2005**

**X Y**

* 1. **4666176.89 431856.36**
  2. **4666172.86 431955.64**
  3. **4666168.66 431955.49**
  4. **4666123.40 431953.58**
  5. **4666127.43 431854.15**

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

**С реализацията на инвестиционното предложение не се очаква използването на природни ресурси. За строителството на жилищните сгради ще се използват стандартни строителни материали (тухли; бетонови и варови разтвори, пясък, баластра, чакъл, трошен камък, мазилки; дървен материал; метални конструкции и арматурно желязо; PVC, PE-HD и PP тръбопроводи; облицовъчни и изолационни материали. Предвижда се изграждане на водопровод и електропровод, които да покрият нуждите на жилищните сгради. Подземни води няма да се ползват**

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

**Не се очакват емисии на вредни вещества във водата.**

7. Очаквани общи емисии на вредни вещества във въздуха по замърсители:

**Не се очакват емисии на вредни вещества във въздуха.**

8. Отпадъци, които се очаква да се генерират и предвиждания за тяхното третиране:

**Очакваните отпадъци са строителни – по време на строителството и битови. Строителните отпадъци ще се събират и извозват в контейнери на посочено от общинската администрация място, в съответствие с действащата нормативна уредба. Битовите отпадъци ще се събират и извозват чрез мрежа за сметосъбиране.**

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

**Очаквани са битови отпадъчни води, за които ще се изградят водоплътни изгребни ями в съответствие с техническите и санитарно-хигиенните изисквания. За формиращите се отпадъчни води ще се осигури периодично почистване и извозване до регламентирано място от лица, притежаващи необходимите документи съгласно действащото законодателство.**

10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които са очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

**Не се предвижда съхранение или продажба на опасни химически вещества.**

І. Моля да ни информирате за необходимите действия, които трябва да предприемем, по реда на глава шеста ЗООС.

Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

…………………………………………………………………………………………………

…………………………………………………………………………………………………

**Прилагам:**

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител – 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: ........................................................ Уведомител:……………………….

(подпис)